**Формуляр за ЧАСТИЧНА ОЦЕНКА НА ВЪЗДЕЙСТВИЕТО**

Институция:

Община Дряново

1. Нормативен акт: Наредба за определянето и администрирането на местните такси и цени на услуги на територията на Община Дряново

Контакт за въпроси: Адв.Галин Ненов, телефон: 0879493832

Дата: 06.04.2020 г.

Дефиниране на проблема:

* 1. Кратко опишете проблема и причините за неговото възникване. Посочете аргументите, които оправдават нормативната промяна.

*Според действащата общинска Наредба, при определяне на конкретния размер на местните такси и цени на услугите в детските ясли и детски градини до момента се прилага диференцираният подход – родителите или настойниците на децата от 2- до 6-годишна възраст в групите към детските ясли и детски градини на територията на община Дряново заплащат месечни такси, формирани от постоянна и пропорционална част. Предложената промяна предвижда отпадане изцяло на таксите за детска ясла, което е във връзка с политиката на Община Дряново, насочена към подкрепа на семействата. Отпадането на таксите за посещение на деца в детските ясли цели насърчаване и задържане на младите хора и семействата в града и стремежът да се осигури достъп до качествена услуга, най-близо до детето и семейството.*

*В чл. 19 от Наредбата за определянето и администрирането на местните такси и цени на услуги на територията на община Дряново са уредени размерите на таксите за ползване на тротоари, площади, улични платна, места, върху които са организирани пазари (открити и покрити), тържища, панаири, както и терени с друго предназначение, които са общинска собственост. За предходните години е налице недостиг на прихода от събираните такси, както и невъзможност за пълното възстановяване на разходите за услугите за таксата. Поради тези причини е необходимо да се извърши актуализация на съществуващите такси, които да претърпят известно увеличаване, като предложените промени са съобразени с принципите определени в чл. 4 от Наредбата.*

*Предложена е и промяна в таксите за ползване на общинската спортна инфраструктура, които са посочени в Приложение № 3 към чл. 52 от Наредбата, от т. 40. до т. 40.25., от нея. За изминалите няколко години е налице недостиг на прихода от събираните такси, както и невъзможност за възстановяване на разходите за услугите за таксата. През изминалите години има значително дофинансиране от други източници. През 2019 г. разходите на Община Дряново, свързани с поддръжката на съоръженията и терените са в размер на 137 649.50 лв., а приходите от същите са едва 24 775.00 лв. Поради тази причина е необходимо да се извърши актуализация на съществуващите към момента такси, които да бъдат увеличени.*

*Община Дряново предлага въвеждането на нова услуга- Наем на контейнер за строителен или едрогабаритен /обемен/ отпадък, за срок от 7 календарни дни, транспортиране на отпадък до Регионално депо- Севлиево и депониране – 100 лв., под № 53а в Приложение № 3 към чл. 52 от Наредбата. Тази услуга до този момент не е съществувала, но е целесъобразно въвеждането й, тъй като тя би била изключително подходяща и полезна за гражданите и лицата извършващи СМР на територията на Общината. От друга страна въвеждането на такава услуга ще спомогне и запазването на природата, като намали изхвърлянето на строителни отпадъци в нея.*

*Необходимо е също така да се промени и месечната такса за поставяне на кафе – автомат или вендинг машина върху терен общинска собственост, която е приета през 2016 г. и е в размер на 25 лева. Към настоящия момент са се променили социално-икономическите обстоятелства в страната, като е необходимо тази такса да бъде увеличена и нашето предложение е тя да бъде в размер на 35 лева на месец.*

*С оглед на изложеното по-горе се налага да се измени и допълни Наредбата за определянето и администрирането на местните такси и цени на услуги на територията на Община Дряново.*

* 1. Опишете какви са проблемите в приложението на съществуващото законодателство или възникналите обстоятелства, които налагат приемането на ново. Посочете възможно ли е проблемът да се реши в рамките на съществуващото законодателство чрез промяна в организацията на работа и/или въвеждане на нови технологични възможности/например съвместни инспекции между няколко органа и др./

*По- горе в пункт 1.1 се описа какви са обстоятелствата, които налагат приемането на изменение и допълнение в Наредбата за определянето и администрирането на местните такси и цени на услуги на територията на Община Дряново*.

Посочете дали са изготвени последващи оценки на нормативния акт или анализи за изпълнението на политиката и какви са резултатите от тях?

*Не са изготвени последващи оценки или анализи.*

**Цели:**

Посочете целите, които си поставя нормативната промяна по конкретен и измерим начин и график за тяхното постигане. Съответстват ли целите на действащата стратегическа рамка?

*Целта на приемането на предложените промени в Наредбата е да бъде увеличен обхвата и средната месечна посещаемост в детските ясли, което ще доведе до по-добра социализация на децата в ранна детска възраст и ще повиши подготовката им за детска градина. Предложената промяна в Наредбата ще осигури по-пълна защита на обществения интерес.*

*Целта на приемането на предложените промени в Наредбата, по отношение на таксите за ползване на пазари, тържища, панаири, тротоари, площади, улични платна и терени с друго предназначение, е да бъдат увеличени приходите от събираните такси, с което да бъде намалено дофинансирането от други източници за покриване разходите. В бъдеще това би довело до подобрения в условията на предлаганите от Община Дряново услуги.*

*Целта на приемането на предложените промени в Наредбата, по отношение на таксите за ползване на общинската спортна инфраструктура, е да бъдат увеличени приходите от събираните такси, с което да бъде намалено дофинансирането от други източници за покриване разходите. Това би довело и да подобряване на материалната база, спортните съоръжения и предлаганите услуги.*

*Промените ще започнат да се прилагат веднага след тяхното приемане. Те съответстват на действащата стратегическа рамка.*

**Идентифициране на заинтересованите страни:**

Посочете всички потенциални засегнати и заинтересовани страни, върху които предложението ще окаже пряко или косвено въздействие /бизнес в дадена област/всички предприемачи, неправителствени организации, граждани/техни представители, държавни органи, др./

**Преки заинтересовани страни:**

*Всички лица, които ползват услугите или заплащат такси.*

**Косвени заинтересовани страни:**

**Варианти на действие 1: „Приемане на промените в наредбата“**

*При този вариант ще бъдат осигурени:*

* *Допълнителни средства за общинския бюджет и облекчаване на родителите при заплащане на такси за посещаване на детски ясли.*

**Разходи:** Опишете качествено /при възможност – и количествено/ всички значими потенциални икономически, социални, екологични и други негативни въздействия за всеки един от вариантите, в т.ч разходи за идентифицираните заинтересовани страни в резултат на предприемане на действията. Пояснете кои разходи се очаква да бъдат второстепенни, и кои да са значими.

**Вариант за действие 1 „Приемане на наредбата“**

Разходите за заинтересованите страни са:

*Заплащане на по-високи такси и цени на услуги.*

**Ползи:** Опишете качествено /при възможност – и количествено/ всички значими потенциални, икономически, социални, екологични и други ползи за идентифицираните заинтересовани страни за всеки един от вариантите в резултат на предприемане на действията. Посочете как очакваните ползи кореспондират с формулираните цели.

**Ползите на заинтересованите страни са:**

**Вариант за действие 1 „Приемане на наредбата“:**

*Предоставяне на по-добри услуги.*

**Потенциални рискове***:* Посочете възможните рискове от приемането на нормативната промяна, включително възникване на съдебни спорове.

*Не са идентифицирани конкретни рискове при реализирането на Вариант 1 „Приемане на наредбата“*

**Административна тежест:**

* **Х** Ще се повиши
* Ще се намали
* Няма ефект

 **Въздействие върху микро, малки и средни предприятия:**

**Х** *Актът засяга пряко Община Дряново и лицата заплащащи такси и услуги.*

 *Актът не засяга Община Дряново*

 *Няма ефект*

**Проектът на нормативен акт изисква цялостна оценка на въздействието:**

*Да*

***Х*** *Не*

**Обществени консултации:** Обобщете най- важните въпроси за обществените консултации, посочете индикативен график за тяхното провеждане и видовете консултационни процедури

**Анализ за съответствие с правото на Европейския съюз:**

*Предложените промени не противоречат на правото на Европейския съюз.*

Проектът за изменение и допълнение на наредбата ще бъде публикуван за 30 дни на страницата на Община Дряново за изразяване на становища.

*Подпис на отговорното лице:*

*Тел. 0879493832*

Тази оценка на въздействието аргументирано представя вероятните ефекти от предложеното действие

Име и длъжност : Адв. Галин Ненов – юрист на Община Дряново

06.04.2020 г.

Подпис…………………….